Die koue is op padArgieffoto Die Suid-Afrikaanse Weerdiens het Woensdag gewaarsku dat ŉ kouefront die Wes-Kaap en westelike en sentrale dele van die Noord-Kaap Donderdag sal tref en sal voortduur tot Sondag. Die kouefront sal oor die Oos-Kaap beweeg en die sentrale dele van die land teen Saterdag bereik. Die weerdiens het ook die publiek en kleinveeboere gewaarsku teen stormsterkwinde, swaar reën en vloede. Die land kan baie koue weer, sneeu en rowwe seetoestande te wagte wees. Volgens Snow Report word swaar reën en sneeu Vrydag omstreeks 20:00 in die Wes-Kaap verwag en sal dit deur die nag na Springbok en Calvinia in die Noord-Kaap beweeg. Snow Report verwag dat dit teen Saterdagoggend op die Cederberg en Outeniquaberge sal sneeu. Die Drakensberge en Lesotho kan glo teen Saterdagmiddag sneeu te wagte te wees.